Як адзначыў журналіст і паэт, дырэктар радыёстанцыі “Беларусь, зямляк юбіляра Навум Гальпяровіч, для яго імя Хадкевіча асацыіруецца з яго родным Полацкам, з горадам, які сёлета спраўляе сваё 1150-годдзе. “Мне пашчасціла, што з дзяцінства, чытаючы полацкую газету, я даведаўся пра літаб’яднанне “Надзвінне, якім кіраваў Тарас Хадкевіч, а затым Алесь Савіцкі. Так сталася, што і мне давялося папрацаваць у полацкай газеце, хадзіць у літаб’яднанне “Надзвінне і шмат разоў быць на радзіме Хадкевіча, — сказаў Гальпяровіч. На яго думку, лёс юбіляра — гэта цэлая эпоха ў гісторыі беларускай мовы і літаратуры, яркі прыклад служэння радзіме.